Uredba Komisije (ES) št. 1871/2003

z dne 23. oktobra 2003

o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], nazadnje spremenjene z Uredbo Komisije (ES) št. 2176/2002 [2] in zlasti člena 9(1)(a) Uredbe,

Ob upoštevanju naslednjega:

(1) Z Uredbo (EGS) št. 2658/87 je bila uveljavljena nomenklatura blaga, v nadaljnjem besedilu imenovana "kombinirana nomenklatura". Kombinirana nomenklatura je prikazana v Prilogi I k Uredbi (EGS) št. 2658/87.

(2) Z Uredbo Komisije (ES) št. 535/96 z dne 9. marca 1994 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi [3] je bila vstavljena dodatna opomba 8 k Poglavju 2 Kombinirane nomenklature, z namenom razjasnitve uvrstitve nasoljenega mesa in užitnih klavničnih odpadkov, ki spadajo pod številko 0210 ("meso in drugi užitni klavnični odpadki, nasoljeni, v slanici, sušeni ali dimljeni; užitna moka in zdrob iz mesa ali iz klavničnih odpadkov"). To opombo so leta 1995 preštevilčili kot dodatno opombo 7.

(2) Pri uvrščanju v Poglavje 2 Kombinirane nomenklature je bistvenega pomena postopek, uporabljen za zagotavljanje dolgoročne hrambe določenega proizvoda. V pojasnilu splošnega harmoniziranega sistema k Poglavju 2 je opisana struktura tega poglavja. Poglavje 2 zajema sveže ali ohlajeno nekuhano meso in klavnične odpadke, obdelane z enim od različnih postopkov, zahtevanih za dolgoročno hrambo, tj. nekuhano meso in klavnične odpadki, ki so zamrznjeni ali nasoljeni, v slanici, sušeni ali dimljeni.

(4) Skladno z navedenim pojasnilom se sveže meso uvrsti v to kategorijo tudi, kadar so ga med prevozom zapakirali skupaj s soljo kot začasnim sredstvom za konzerviranje. Ta argument v enaki meri velja za zamrznjeno meso, saj bi sicer vsako meso, ki so mu dodali sol, veljalo za nasoljeno meso iz številke 0210. Za namene številke 0210mora biti meso nasoljeno dovolj, da se s tem zagotovi dolgoročna hramba za druge namene in ne za prevoz. V tej povezavi je treba opozoriti, da je namen drugih postopkov, navedenih v številki 0210, tj. vlaganja v slanico, sušenja in dimljenje, zagotoviti dolgoročno hrambo in ne delovati kot začasno sredstvo hrambe za prevoz.

(5) Zdi se primerno pojasniti in dodatno potrditi, da je nasoljevanje v smislu številke 0210postopek, ki se uporablja za dolgoročno hrambo.

(6) Dodatna opomba 7 k Poglavju 2 Kombinirane nomenklature, priložena Uredbi (EGS) št. 2658/87 kot Priloga I, naj se torej ustrezno spremeni.

(7) Odbor za carinski zakonik ni izdal mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

Dodatna opomba 7 k Poglavju 2 Kombinirane nomenklature, priložena k Uredbi (EGS) št. 2658/87 kot Priloga I, se nadomesti z naslednjim:

"Za namen številke 0210 izraz "meso in užitni klavnični odpadki, nasoljeni, v slanici" pomeni meso in užitne klavnične odpadke, temeljito in homogeno nasoljeno po celi globini s celotno vsebnostjo soli ne manj kot 1,2 mas. %, pod pogojem, da je nasoljevanje postopek, ki zagotavlja dolgoročno hrambo."

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 23. oktobra 2003

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 331, 7.12.2002, str. 3.

[3] UL L 68, 11.3.1994, str. 15.

--------------------------------------------------